Par atklātu konkursu
“CENTRALIZĒTĀS ŪDENSAPGĀDES UN KANALIZĀCIJAS TĪKLU IZBŪVE RĪGĀ, BEBERBEĶU IELĀ 34 UN NEGAISA IELĀ 4 UN 6”
(identifikācijas Nr.RŪ-2025/220)  

Rīgā, 2026.gada 08.aprīlī
Papildu informācija Nr.1
[bookmark: _Hlk48725748]Iepirkuma komisija sniedz atbildes uz ieinteresēto piegādātāju jautājumiem par atklāta konkursa “Centralizētās ūdensapgādes un kanalizācijas tīklu izbūve Rīgā, Beberbeķu ielā 34 un Negaisa ielā 4 un 6” (iepirkuma identifikācijas Nr.RŪ-2025/220; turpmāk – atklāts konkurss) nolikumu (turpmāk – nolikums).
Jautājums Nr.1:
Saistībā ar Nolikuma 9.5.2. punkta b) apakšpunktā noteikto prasību lūdzam sniegt precizējumu.
Minētajā punktā ir noteikts, ka Pretendentam viena līguma ietvaros jābūt pieredzei vismaz 60 m ārējā (centralizētā) pašteces kanalizācijas tīkla ar diametru vismaz OD200 mm remonta (atjaunošanas) darbos, izmantojot atklāto rakšanas metodi.
Lūdzam precizēt, vai minētās prasības izpildei par atbilstošu tiks uzskatīta arī pieredze ārējā (centralizētā) pašteces kanalizācijas tīkla izbūves vai pārbūves darbos (ar attiecīgajiem parametriem).
Atbilde Nr.1:
Pasūtītājs skaidro, ka Nolikuma 9.5.2.b apakšpunkta prasības izpildei par atbilstošu tiks uzskatīta arī Pretendenta pieredze ārējā (centralizētā) pašteces kanalizācijas tīkla izbūves vai pārbūves darbos, ja ir izpildīti visi pārējie attiecīgajā prasībā noteiktie nosacījumi, tai skaitā attiecībā uz tīkla veidu, diametru, apjomu, darbu izpildes metodi un darbu pabeigšanu vai nodošanu ekspluatācijā.

Jautājums Nr.2:
Lūdzam precizēt, vai kvalifikācijas prasību izpildei ir pieļaujams iesniegt vienu būvdarbu līgumu, kura ietvaros ir izpildīti visi attiecīgās iepirkuma daļas Nolikuma 9.5. punktā noteiktie apjomi, un šāds līgums tiek atzīts par atbilstošu.
Vai arī Nolikuma 9.5. punkta apakšpunkti (piemēram, 9.5.1.a un 9.5.1.b) ir jāapliecina ar atsevišķiem līgumiem, un viens līgums, kurā izpildīti abu apakšpunktu apjomi, netiek uzskatīts par pietiekamu.
Lūdzam sniegt skaidru interpretāciju, lai Pretendents varētu korekti sagatavot pieredzes sarakstu.
Atbilde Nr.2:
Pasūtītājs skaidro, ka Nolikuma 9.5. punkta prasību izpildei Pretendents var norādīt vienu un to pašu būvdarbu līgumu, ja attiecīgā līguma ietvaros ir izpildīti visi konkrētās iepirkuma daļas Nolikuma 9.5. punktā noteiktie darbu veidi, apjomi un pārējie nosacījumi. Nolikums neparedz, ka 9.5.1.a un 9.5.1.b, kā arī 9.5.2.a un 9.5.2.b apakšpunktu izpilde būtu obligāti apliecināma ar atsevišķiem līgumiem. 

